4 ก.ค. วันอนามัยสิ่งแวดล้อมไทย
ศ.นพ.รัชตะ รัชตะนาวิน รมว.สาธารณสุข กล่าวเปิดงานวันอนามัยสิ่งแวดล้อมไทย ว่า ด้วยความสำนึกในพระมหากรุณาธิคุณ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ว่าทรงเป็นผู้นำที่เข้มแข็งมีปณิธานแน่วแน่มั่นคงต่อการดำเนินงานด้านอนามัยสิ่งแวดล้อม กระทรวงสาธารณสุข (สธ.) จึงขอพระราชทานพระอนุญาต กำหนดให้วันคล้ายวันประสูติของสมเด็จพระเจ้าลูกเธอ เจ้าฟ้า จุฬาภรณวลัยลักษณ์ อัครราชกุมารี ซึ่งตรงกับวันที่ 4 กรกฎาคมของทุกปี เป็น วันอนามัยสิ่งแวดล้อมไทย ซึ่งได้ผ่านมติเห็นชอบจากคณะรัฐมนตรีแล้ว,ศ.นพ.รัชตะกล่าวต่อไปว่า ทั้งนี้ในปีแรกจะรณรงค์เรื่อง อากาศสะอาดสดใส คนไทยสุขภาพดี ลดการสร้างมลพิษในอากาศทั้งภายนอกและภายในอาคาร เนื่องจากมีผลกระทบต่อระบบทางเดินหายใจของประชาชนในเขตเมืองและชนบท โดยเฉพาะเขตเมืองใหญ่ เช่น กรุงเทพฯ เชียงใหม่ นครราชสีมา และ 9 จังหวัดภาคเหนือที่มีการเผาป่า สถิติสาธารณสุขที่ผ่านมา พบว่าโรคที่คนไทยป่วยมากเป็นอันดับต้นๆอย่างต่อเนื่องคือโรคทางเดินหายใจ เช่น ไข้หวัดทั่วไป พบปีละกว่า 10 ล้านราย โรคปอดบวมมีปีละเกือบ 2 แสนราย สธ.จึงเร่งดำเนินงานอนามัยสิ่งแวดล้อมเชิงรุก โดยให้กรมอนามัยเป็นเจ้าภาพหลัก ร่วมกับหน่วยงานที่เกี่ยวข้องจัดทำเป็นยุทธศาสตร์ระดับประเทศต่อไป,นพ.สมศักดิ์ ชุณหศักดิ์ รมช.สาธารณสุข กล่าวว่า จากการที่ประเทศไทยกำหนดให้ปี 2558 เป็นปีท่องเที่ยววิถีไทย สธ.จึงมีนโยบายเร่งพัฒนาส้วมสาธารณะในสถานที่ท่องเที่ยวและโบราณสถานต่างๆ ให้ได้มาตรฐานส้วมสาธารณะ (HAS) เพื่อสร้างความประทับใจแก่นักท่องเที่ยวทั้งต่างชาติและชาวไทย เน้นสะอาด เพียงพอ และปลอดภัย โดยขณะนี้มีส้วมสาธารณะได้มาตรฐานร้อยละ 70 และจะเร่งดำเนินการให้ครบ100%เพื่อไม่ให้เป็นแหล่งแพร่กระจายเชื้อโรค.
ทั้งนี้ในปีแรกจะรณรงค์เรื่อง อากาศสะอาดสดใส คนไทยสุขภาพดี ลดการสร้างมลพิษในอากาศทั้งภายนอกและภายในอาคาร เนื่องจากมีผลกระทบต่อระบบทางเดินหายใจของประชาชนในเขตเมืองและชนบท โดยเฉพาะเขตเมืองใหญ่
ข่าวการศึกษา,ข่าวสิ่งแวดล้อม,รัชตะ รัชตะนาวิน,วันอนามัยสิ่งแวดล้อมไทย,4 กรกฎาคมของทุกปี,ลดการสร้างมลพิษในอากาศ,ผลกระทบต่อระบบทางเดินหายใจ,สมศักดิ์ ชุณหศักดิ์,ข่าว